Title: ประกาศกระทรวงการคลัง เรื่อง การขยายระยะเวลาสิ้นสุดการเบิกเงินกู้เพื่อให้กู้ต่อ ในปีงบประมาณ พ.ศ. 2560 ครั้งที่ 1

ประกาศกระทรวงการคลัง

ประกาศกระทรวงการคลัง
เรื่อง
การขยายระยะเวลาสิ้นสุดการเบิกเงินกู้เพื่อให้กู้ต่อ ในปีงบประมาณ พ.ศ. ๒๕๖๐
ครั้งที่ ๑[๑]

ด้วยกระทรวงการคลังได้มีการขยายระยะเวลาสิ้นสุดการเบิกเงินกู้เพื่อให้กู้ต่อ
ในปีงบประมาณ พ.ศ. ๒๕๖๐ ครั้งที่ ๑ สำหรับ ๑)
โครงการรถไฟฟ้าสายสีม่วง ช่วงบางใหญ่  บางซื่อ ๒)
โครงการพัฒนาสิ่งอำนวยความสะดวกเพื่อเชื่อมต่อการเดินทางบริเวณสถานีสะพานพระนั่งเกล้า และโครงการปรับปรุงรูปแบบอาคารจอดแล้วจร แยกนนทบุรี ๑
ของโครงการรถไฟฟ้าสายสีม่วง ช่วงบางใหญ่ -
บางซื่อ ๓) โครงการรถไฟฟ้าสายสีน้ำเงิน ช่วงหัวลำโพง - บางแค และช่วงบางซื่อ  ท่าพระ ๔) โครงการรถไฟฟ้าสายสีเขียว ช่วงแบริ่ง - สมุทรปราการ และ ๕)
โครงการรถไฟฟ้าสายสีเขียว ช่วงหมอชิต - สะพานใหม่ - คูคต
ของการรถไฟฟ้าขนส่งมวลชนแห่งประเทศไทย ทำให้รายละเอียดและเงื่อนไขที่ระบุในข้อ ๓
ของประกาศกระทรวงการคลัง เรื่อง การกู้เงินเพื่อให้กู้ต่อ ในปีงบประมาณ พ.ศ. ๒๕๖๐ ครั้งที่
๑ ลงวันที่ ๑๕ ธันวาคม ๒๕๕๙ มีการเปลี่ยนแปลง

เพื่อให้เป็นไปตามความในมาตรา
๑๖ วรรคหนึ่ง แห่งพระราชบัญญัติการบริหารหนี้สาธารณะ พ.ศ. ๒๕๔๘
กระทรวงการคลังขอประกาศให้ทราบทั่วกันว่า

ข้อ
๑  การกู้เงินตามประกาศดังกล่าว
กระทรวงการคลังจะทยอยเบิกเงินกู้ สำหรับ๑) โครงการรถไฟฟ้าสายสีม่วง ช่วงบางใหญ่ -
บางซื่อ ๒)
โครงการพัฒนาสิ่งอำนวยความสะดวกเพื่อเชื่อมต่อการเดินทางบริเวณสถานีสะพานพระนั่งเกล้า
และโครงการปรับปรุงรูปแบบอาคารจอดแล้วจรแยกนนทบุรี ๑ ของโครงการรถไฟฟ้าสายสีม่วง
ช่วงบางใหญ่ - บางซื่อ ๓) โครงการรถไฟฟ้าสายสีน้ำเงินช่วงหัวลำโพง - บางแค
และช่วงบางซื่อ - ท่าพระ ๔) โครงการรถไฟฟ้าสายสีเขียว ช่วงแบริ่ง - สมุทรปราการและ
๕) โครงการรถไฟฟ้าสายสีเขียว ช่วงหมอชิต - สะพานใหม่ - คูคต
ของการรถไฟฟ้าขนส่งมวลชนแห่งประเทศไทย นับตั้งแต่วันที่ ๑๙ ธันวาคม ๒๕๕๙
จนถึงวันที่ ๑๙ มิถุนายน ๒๕๖๑ โดยจะแจ้งผู้ให้กู้ทราบล่วงหน้าไม่น้อยกว่า ๒
วันทำการ

ข้อ
๒  รายละเอียดและเงื่อนไขการกู้เงินอื่น
เป็นไปตามประกาศเดิมทุกประการ

ประกาศ ณ วันที่ ๘
พฤศจิกายน พ.ศ. ๒๕๖๐
จุมพล  ริมสาคร
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
รัฐมนตรีว่าการกระทรวงการคลัง

ภวรรณตรี/จัดทำ
๘ ธันวาคม ๒๕๖๐

ปวันวิทย์/ตรวจ
๒๘ ธันวาคม
๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๘๙ ง/หน้า ๗/๒๔ พฤศจิกายน ๒๕๖๐